„ASHAUS SERBIA“ Доо Топола





  
Посл. Бр. 1 Ст. 23/2020
                у стечају

Позив проценитељима да доставе понуде за своје услуге
ПРИВРЕДНИ СУД У КРАГУЈЕВЦУ је решењем Посл. Бр. 1. Ст 23/2020  од  23.02.2021. год. отворио стечајни поступак над стечајним дужником Друштво за производњу објеката и кућа високе енергетске ефикасности „ASHAUS SERBIA“ доо Топола Солунских ратника бр. 5, матични број 20311703, ПИБ 105127944.
Решењем Привредног суда у Крагујевцу Посл. Бр. 1. Ст. 23/2021 од 31.03.2021. год. проглашено је банкротство над стечајним дужником. 
На основу члана 27. став 13. и члана 132. став 2. Закона о стечају („Службени гласник РС“ бр. 104 од 16. децембра 2009, 99 од 27. децембра 2011 - др. закон, 71 од 25. јула 2012 - УС, 83 од 5. августа 2014, 113 од 17. децембра 2017, 44 од 8. јуна 2018, 95 од 8. децембра 2018.), као и Националног стандарда број 5 о начину и поступку уновчења имовине стечајног дужника (“Сл.гласник РС” бр. 62/2018), стечајни управник стечајног дужника Друштво за производњу објеката и кућа високе енергетске ефикасности „ASHAUS SERBIA“ Доо Топола Солунских ратника бр. 5, матични број 20311703, ПИБ 105127944
ОБЈАВЉУЈЕ ПОЗИВ ЗА ДОСТАВЉАЊЕ ПОНУДА

за 

вршење услуга процене вредности имовине стечајног дужника 
-       процене вредности имовине методом ликвидационе вредности;
-       процене вредности имовине стечајног дужника као правног лица;
Објекти и имовина се налазе у Тополи
За потребе утврђивања процењене вредности имовине у поступку продаје проценитељ ће користити методе процене, у свему сагласно Националном стандарду бр. 5 (“Сл.гласник РС” бр. 62/2018) и Закону о проценитељима вредности непокретности (“Сл.гласник РС” бр. 108/2016). 

Проценитељ ће такође извршити процену целисходности продаје имовине стечајног дужника као правног лица у односу на продају имовине по функционалним целинама.
Понуђач је дужан да припреми и достави извештај о процени у писменој и у електронској форми, која ће садржати следеће елементе: предмет и датум процене, опис метода коришћених у процени сваке групе, попис имовине, закључак о процењеној ликвидационој вредности имовине стечајног дужника појединачно и као целине у оквиру наведене имовинске целине, претпоставке и ограничавајуће услове, прилоге са исказаним вредностима по свакој ставци имовине и процену целисходности начина уновчења имовине.
Заинтересовани понуђачи односно њихови овлашћени представници могу добити детаљније информације на телефон 064/193-47-44.

Понуде за вршење услуга процене ликвидационе вредности имовине и целисходности продаје имовине стечајног дужника као правног лица у односу на делове имовине могу се доставити стечајном управнику најкасније десет дана од дана објављивања овог позива на адресу ул. Деспота Стефана Лазаревића 10, 35213 Деспотовац.
Понуда треба да садржи квалификације и референце понуђача.
Цена услуга није најважнији услов за одабир проценитеља.

Стечајни дужник нема средстава да плати проценитељу услугу пре продаје имовине.
Рок израде процене је 20 дана од дана достављања решења стечајног судије којим се проценитељ ангажује као стручно лице у стечајном поступку. 
Стечајни управник 

Ненад Јеремић

nenadjeremicc@gmail.com
